ועדת הכספים, כנסת 24, פרוטוקול מספר 96, 2021-10-03 12:30

אלכס קושניר: הנושא הבא על סדר היום: הצעת חוק התייעלות כלכלית, פרק י' (שונות), סעיף 30 (רשות הטבע והגנים).

אריאל פרץ: אנחנו מדברים על חוק הגנים הלאומיים שמורות טבע, אתרים לאומיים ואתרי הנצחה (התשנ"ח-1998).

אריאל פרץ: זה החוק שמסדיר את הפעילות של רשות הטבע והגנים.

אריאל פרץ: רשות הטבע והגנים מורכבת היום משני גופים היסטוריים שפעלו בעבר - רשות שמורות הטבע ורשות גנים לאומיים.

אריאל פרץ: הם אוחדו לכדי רשות אחת בשנות ה-90.

אריאל פרץ: מה שקרה זה שבמסגרת החוק החדש והמאוחד לא הוכנס סעיף שמסדיר את התקצוב של הרשות.

אריאל פרץ: כמעט לכל הגופים הסטטוטוריים שמקבלים תקצוב מהמדינה יש סעיף מסמיך שמדבר על מקור התקציב שלהם, אבל במקרה שלנו התברר לפני תקופה מסוימת שאין סעיף כזה בחוק.

אריאל פרץ: הוא סעיף חשוב שבלעדיו יש בעיה מינהלית בהעברת הכספים.

משה גפני: סידרנו בחוק גוף שנקרא רשות הטבע והגנים.

משה גפני: מותר לממשלת ישראל לקבל החלטה שאת הגוף הזה, שהוא גוף חוקי שאושר, שאוחד, כמו שהצגת את זה יפה, היא רוצה לתקצב בכך וכך כסף.

משה גפני: אני לא מבין מה הבעיה.

משה גפני: אם הממשלה החליטה לתקצב אותם, שתתקצב אותם.

משה גפני: מה זה נוגע עכשיו - - ?

אלכס קושניר: הם רוצים שזה יהיה בחוק.

משה גפני: מה יהיה בחוק?

משה גפני: הממשלה לא יכולה לקבל החלטה שהיא מתקצבת גוף שעוסק בנושאים האלה?

אריאל פרץ: התקצוב הזה מתקיים מאז ומעולם, רק חסרה הסמכה בחוק.

משה גפני: זה מתוקצב כל השנים, זה דבר שכולנו מסכימים לו.

משה גפני: יש ויכוחים לגבי דברים אחרים.

אריאל פרץ: אני לא חושב שיש איזה שהוא ויכוח בינינו לבין איזה שהוא גורם אחר או משרד אחר.

אריאל פרץ: הרשות, כמובן, תומכת במהלך.

אריאל פרץ: גם המשרד להגנת הסביבה תומך.

אריאל פרץ: זאת פשוט טעות טכנית שחשבנו שנכון וצריך לתקן.

משה גפני: יכול להיות שאם לא הייתם מעלים את העניין הזה היינו עכשיו מדברים על התקצוב של מעונות היום של הציבור החרדי שאתם אלה שהייתם צריכים להתנגד להחלטה של הממשלה ולא התנגדתם.

שאול גולדשטיין: כמו שחבר הכנסת גפני אומר, עקרונית זה מובן מאליו, רק שבימינו המובן מאליו הופך להיות לא מובן מאליו וכל מיני אנשים מחפשים מתחת לשטיח איך לנגח כל מיני דברים שקורים.

שאול גולדשטיין: יש אנשים שהמקצועיות שלהם היא לחפש מתחת לשטיח לקונות, לכן אנחנו רוצים להסדיר את הלקונה הזאת.

שאול גולדשטיין: חשוב לנו שהסעיף הזה ייכנס בחוק ושלא יוכלו לחפש אותנו מתחת לשטיח.

שאול גולדשטיין: התקן שעבר כל השנים ימשיך לעבור בצורה מסודרת בלי שיתבעו אותנו.

נדב דישון: תאגידים סטטוטוריים יכולים לפעול רק לפי סמכויות שהוקנו להם בחוק, לכן את מקורות ההכנסה אנחנו מקפידים לכתוב בחקיקה.

נדב דישון: תקציב המדינה, אם הוא מקור הכנסה של תאגיד סטטוטורי, צריך להיות מעוגן בחוק.

משה גפני: למה נזכרתם בזה עכשיו?

משה גפני: למה לא זכרתם את זה מתי שאיחדו את שני הגופים?

טל שחם: בביקורת פנימית שנעשתה אצלנו במשרד האוצר נמצאה הלקונה הזאת.

משה גפני: אבל אתם הייתם בתוך העניין כשאיחדו את שני הגופים, ואז היו שאלות משפטיות שהיה צריך התערבות אם לאשר או לא לאשר.

משה גפני: למה אז לא אמרתם את זה?

משה גפני: מה נזכרתם עכשיו?

משה גפני: לא מאחדים עכשיו גופים, עכשיו הדיון הוא על תקציבים אחרים שהם לא תקציבים ישירים של הממשלה.

משה גפני: מה נזכרתם עכשיו?

נדב דישון: עדיף מאוחר מאשר לעולם לא.

עמית שטראובר: אין טענה מצידך, חבר הכנסת גפני, שזה מונע כרגע את הוועדה מלהחליט?

משה גפני: אתה יודע כמה עולה למשלם המיסים הישראלי ישיבה של ועדת הכספים של הכנסת?

עמית שטראובר: לכן ניסינו לעשות את התיקון מאוד מאוד רזה, מאוד חד משמעי, עם דברי הסבר קצרים.

ינון אזולאי: עד עכשיו עברתם על החוק?

טל שחם: עד עכשיו לא הייתה הסמכה של הממשלה להעביר תקציב לרשות.

ינון אזולאי: עד עכשיו העברתם כסף?

טל שחם: כן.

ינון אזולאי: איך העברתם כסף?

ינון אזולאי: בניגוד לחוק?

טל שחם: העברנו במסגרת חוק התקציב.

ינון אזולאי: אתה אומר שזה לא נכון ולא חוקי להעביר ככה.

ינון אזולאי: לפי מה שנשמע מכם, עברתם על החוק.

ינון אזולאי: אם לא עברתם על החוק, תמשיכו בזה, אבל אם עברתם על החוק, זה כבר עניין אחר, צריך לבדוק מי עבר על החוק, מי חתם.

אריאל פרץ: בעבר, לפני שהגופים אוחדו, לגוף המתוקצב שהיה רשות שמורות הטבע היה סעיף הסמכה.

אריאל פרץ: כשהגופים אוחדו ונוצר חוק חדש לא שמו את הסעיף הזה.

ינון אזולאי: מה קרה מאז?

אריאל פרץ: המשיכו עם התקצוב, הפעילות של הגופים נמשכה.

ינון אזולאי: כלומר, בתקופת התפר הזאת עברו על החוק.

אלכס קושניר: זאת פעם ראשונה בהיסטוריה של הכנסת שמתקנים איזו שהיא לקונה?

אלכס קושניר: זה אירוע מכונן בתולדות הכנסת ובתולדות ועדת הכספים?

ינון אזולאי: אם עברו על החוק, זה בסדר, רק שיגידו שמותר להם לעבור על החוק.

אלכס קושניר: הם אמרו לך שהייתה לקונה שהם רוצים לתקן.

משה גפני: שלא תהיה טעות, אני לא מתנגד לזה, אבל התפקיד שלנו הוא לשאול את אנשי המשרדים איפה הם היו עד היום.

משה גפני: אם צריך את זה – טוב, ואם לא צריך את זה, למה הם מביאים היום.

ולדימיר בליאק: אני הבנתי שהייתה בקשה לפטור את הרשות מהיטלים של הרשויות המקומיות.

ולדימיר בליאק: מה קורה עם זה?

משה גפני: הייתה בקשה כזאת שהייתי מעורב בה.

משה גפני: יש כרגע אי הסכמות בין הרשות לבין השלטון המקומי.

משה גפני: הם ימשיכו להתדיין ויביאו את זה לשולחן הוועדה.

משה גפני: מה שאתה מעלה לא מצריך חקיקה.

אלכס קושניר: כן צריך איזה שהוא תיקון חקיקה בזה.

משה גפני: מה שהבנתי זה שהלשכה המשפטית טענה שהיות ומדובר על גוף שהממשלה מתקצבת צריך שיהיה סעיף הסמכה.

משה גפני: הסעיף הזה של התקציבים הנוספים, שעל זה יש לרשות הטבע והגנים הרבה מה לומר וגם יש על זה ויכוח, הוא לא הסעיף הזה, הוא משהו אחר.

אלכס קושניר: נכון, זה סעיף אחר לגמרי.

אלכס קושניר: יש בחוק פטור שפוטר את הרשות מארנונה, או נותן הנחה בארנונה.

אלכס קושניר: מבקשת הרשות שהסעיף הזה יחול גם על היטלי השבחה.

אלכס קושניר: כרגע יש אי הסכמות בין הרשות לבין השלטון המקומי.

אלכס קושניר: דיברתי בשבוע שעבר עם השלטון המקומי, ניסיתי להבין מה הסטטוס של הדבר הזה.

אלכס קושניר: כרגע יש אי הסכמות.

אלכס קושניר: במידה ויגיעו להסכמות נראה מה אנחנו עושים עם זה, אבל זה כן תיקון חקיקה.

עמית שטראובר: הנושא לא עלה בממשלה, הוא לא נדון במסגרת משרדי הממשלה, והעמדה הממשלתית כרגע - -

אלכס קושניר: זה גם לא נידון כאן בוועדה.

משה גפני: זה לא מחויב המציאות, אדוני היושב-ראש.

אלכס קושניר: אני יודע.

אלכס קושניר: אם אני אגיע להסכמה עם השלטון המקומי, עם הרשות ועם כולם, נוכל לשקול את זה.

אלכס קושניר: בשלב הזה יש כל כך הרבה פערים שאין מה לדון בזה בכלל.

משה גפני: אם תגיע למסקנה אחרי שתדבר עם השלטון המקומי וכו' שצריך להוסיף את זה בחקיקה, תוסיף את זה בחקיקה, אפילו שהוא יגיד שהממשלה לא דנה.

לירון אדלר מינקה: אני מקריאה מתוך פרק י': שונות.

לירון אדלר מינקה: 30.

לירון אדלר מינקה: בחוק גנים לאומיים, שמורות טבע, אתרים לאומיים ואתרי הנצחה, התשנ"ח-1998 –

קטן יבוא: "(א1) התקציב השנתי לפעילותה של הרשות ימומן מתקציב המדינה ומאגרות המשתלמות לפי חוק זה.

קטן יבוא: (א2) חלקו של התקציב השנתי שימומן מתוך תקציב המדינה, בהתאם להוראת סעיף קטן (א1), ייקבע בתוך התקציב השנתי של המדינה.

קטן יבוא: "

משה גפני: אני תומך בזה, אדוני היושב-ראש, ואני אוסיף גם הסתייגות שאני מבקש להכפיל את התקציב.

אלכס קושניר: מועד ההצבעה על הסעיף הזה ייקבע כנראה בשבוע הבא, לכן כל מי שרוצה להגיש הסתייגויות זה הזמן.